CELEX: 62018TN0355
Language: bg
Date: 2018-06-08 00:00:00
Title: Дело T-355/18: Жалба, подадена на 8 юни 2018 г. — Испания/Комисия

201807270032025182018/C 285/543552018TC28520180813BG01BGINFO_JUDICIAL20180608383811Дело T-355/18: Жалба, подадена на 8 юни 2018 г. — Испания/Комисия
 ---documentbreak--- C2852018BG3810120180608BG0054381381Жалба, подадена на 8 юни 2018 г. — Испания/Комисия
   (Дело T-355/18)2018/C 285/54Език на производството: испански
      Страни
   
   
      Жалбоподател: Кралство Испания (представители: M. García-Valdecasas Dorrego)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
            —
         
         
            да отмени обявлението за конкурс,
         
      
            —
         
         
            да осъди Европейската комисия да заплати съдебните разноски.
         
      
      Основания и основни доводи
   
   Настоящата жалба е насочена срещу обявлението за конкурси на общо основание за назначаването на администратори (AD 6) в областта на общественото здраве EPSO/AD/340/18 и EPSO/AD/341/18.
   В подкрепа на жалбата си жалбоподателят излага четири основания.
   
            1.
         
         
            Първото основание е изведено от нарушение на членове 1 и 2 от Регламент 1/58, член 22 от Хартата на основните права на Европейския съюз и член 1г от Правилника за длъжностните лица, поради ограничаването на режима на комуникация между EPSO и кандидата единствено на английски, френски и немски език във формуляра за кандидатстване.
         
      
            2.
         
         
            Второто основание е изведено от нарушение на членове 1 и 6 от Регламент № 1/58, член 22 от Хартата, на член 1г, параграфи 1 и 6 от Правилника за длъжностните лица, и член 27 и член 28, буква е) от последния, тъй като ограничава недопустимо избора на втори език само до четири езика, които са английски, френски, немски и италиански, и изключва останалите официални езици на Европейския съюз.
         
      
            3.
         
         
            Третото основание е изведено от факта, че изборът на английски, френски, немски и италиански език е произволен и води до дискриминация, основана на езика, която е забранена с член 1 от Регламент 1/58, член 22 от Хартата, член 1 г, параграфи 1 и 6 от Правилника за длъжностните лица и член 27 и член 28, буква е) от същия текст.
         
      
            4.
         
         
            Четвъртото основание е изведено от това, че фактът, че обжалваното обявление не уточнява изрично, че първият език трябва да е езикът, който кандидатите владеят минимално на ниво C 1 (задълбочено познаване) води до дискриминация, основана на гражданството, и на „говоримия“ език, в нарушение на член 1 от Регламент 1/58, член 22 от Хартата, член 1г, параграфи 1 и 6 от Правилника за длъжностните лице, и член 27 и член 28, буква е) от същия текст.